Ir-Regolament tal-Kummissjoni (KE) numru 775/2004
tas-26 t'April 2004
li jemenda l-Anness I tar-Regolament (KE) Nru 304/2003 tal-Parlament Ewropew u tal-Kunsill dwar l-esportazzjoni u l-importazzjoni ta' kimiċi perikolużi
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 304/2003 tal-Parlament Ewropew u tal-Kunsill tat-28 ta' Jannar 2003 dwar l-esportazzjoni u importazzjoni ta' kimiċi perikolużi, u partikolarment l-Artikolu 22 [1] tiegħu,
Billi:
(1) Ir-Regolament (KE) Nru jimplimenta l-Konvenzjoni ta' Rotterdam dwar il-Proċedura ta' Kunsens Infurmat minn Qabel (proċedura KIQ) għal Ċertu Kimiċi Perikolużi u pestiċidi fil-Kummerċ Internazzjonali, iffirmata fil-11 ta' Settembru 1998 u approvata mill-Komunità permezz ta' Deċiżjoni tal-Kunsill 2003/106/KE [2].
(2) L-Anness tar-Regolament (KE) Nru 304/2003 jikkonsisti fi tliet partijiet, li fihom, il-lista ta' kimiċi soġġetti għal proċedura ta' notifikazzjoni t'esportazzjoni, il-lista ta' kimiċi li jikkwalifikaw għal notifikazzjoni KIQ u l-lista ta' kimiċi soġġetti għal proċedura KIQ skond il-Konvenzjoni ta' Rotterdam rispettivament.
(3) Fid-dawl tad-Deċiżjonijiet tal-Kummissjoni 2004/141/KE [3], 2004/248/KE [4], 2004/140/KE [5] and 2004/247/KE [6], meħuda skond il-parametri tad-Direttiva tal-Kunsill 91/414/KEE: tal-15 ta' Lulju 1991 dwar it-tqegħid ta' prodotti ta' protezzjoni tal-pjanti fis-suq [7], li tipprojbixxi jew tirrestrinġi severament il-kimiċi amitraz, atrazine, fenthion u simazine rispettivament, dawn il-kimiċi għandhom jiġu miżjuda mal-listi ta' kimiċI li jinsabu fil-Partijiet 1 u 2 ta' L-Anness I tar-Regolament (KE) Nru 304/2003.
(4) Il-kimiċi nonylphenol u nonylphenol ethoxylate huma ristretti severament għal użu industrijali bid-Direttiva 2003/53/KE tal-Parlament Ewropew u tal-Kunsill tat-18 ta' Ġunju 2003 dwar ir-restrizzjonijiet fuq il-marketing u l-użu ta' ċerti sustanzi u preparazzjonijiet perikolużi [8]. Barra dan, skond ir-Regolament tal-Kunsill (KE) Nru 2076/2002 ta' l-20 ta' Novembru 2002 li jestendi l-perjodu ta' żmien imsemmi fl-Artikolu 8(2) tad-Direttiva tal-Kunsill 91/414/KEE: u li huwa dwar l-esklużjoni ta' ċerti sustanzi attivi fl-Anness I ta' dik id-Direttiva u dwar l-irtirar ta' l-awtorizzazzjoni ta' prodotti ta' protezzjoni tal-pjanti li fihom dawn is-suistanzi [9], nonylphenol ethoxylate ġie eskluż mill-Anness I tad-Direttiva 91/414/KEE: u awtorizzazzjonijiet għal prodotti ta' protezzjoni tal-pjanti li fihom minnu kellhom jiġu irtirati sal-25 tal Lulju 2003. Għaldaqstant, iż-żewġ kimiċI għandhom jiġu miżjuda mal-lista ta' kimiċi li tinsab fil-Partijiet 1 u 2 ta' l-Anness tar-Regolament.
(5) Fl-10 sessjoni tagħha -17 sal-21 ta' Novembru 2003, Il-Kumitat Negozjattiv Intergovernamentali (KNI) għall-Konvenzjoni iddeċidea li l-kimiċi DMOC u l-fibri ta' l-asbestos Għaldaqstant, dawn is-sustanzi għandhom jiġu miżjuda mal-lista ta' kimiċi li tinsab f'Parti 3 ta' l-Anness I tar-Regolament (KE) Nru 304/2003 u l-lista eżistenti fil-Partijiet 1 u 2 għandha tiġi emendate.
(6) Fl-istess sessjoni, Il-KNI iddeċidea li formulazzjonijiet ta' trab li jitfarfar li fihom taħlit ta' benomyl ta' 7 fil-mija jew aktar, ta' 10 fil-mija jew aktar u thiram ta' 15 fil-mija jew aktar għandhom ukoll isiru soġġetti għal proċedura temporanja KIQ. Għaldaqstant, dawn il-formulazzjonijiet għandhom jiġu wkoll miżjuda mal-lista ta' kimiċi li jinsabu fil-Partijiet 1 u 3 ta' l-Anness I tar-Regolament (KE) Nru 304/2003.
(7) L-Anness I tar-Regolament (KE) Nru 304/2003 għaldaqstant għandu jiġi emendat.
(8) Il-miżuri previsti f'dan ir-Regolament huma skond l-opinjoni tal-Kumitat imwaqqaf skond l-Artikolu 29 tad-Direttiva tal-Kunsill 67/548/KEE: [10].
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Numru 304/2003 huwa emendat skond l-Anness ta'dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin ġurnata mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, is-26 t'April 2004.